भागवत में सुदामा कृष्ण की मित्रता का चित्रण
मनोहरपुर| आचार्यश्री धूलेश्वर कालेज परिसर में चल रही भागवत कथा के दौरान बुधवार को कथा वाचक पंडित विष्णुदत्त शास्त्री द्वारा कृष्ण-सुदामा मिलन की कथा का सुंदर चित्रण किया।नाथूलाल शर्मा ने बताया कि कथा के दौरान कृष्ण के बाल सखा लीलाओं का वर्णन किया। उन्होंने कृष्ण के यौवन काल में राधा से मिलने आने के दौरान छलिया का भेष बनाकर आने को छलिया का भेष बनाया श्याम चूड़ी बेचने आया... भजन के माध्यम से प्रस्तुत किया। इसका श्रोताओं ने जमकर आनंद लिया महिलाआें ने चूड़िया खरीदी। इसके बाद कृष्ण सुदामा मिलन, सुदामा को दो लोकों का राज देना सहित कई कथाओं का सुंदर संगीतमय चित्रण किया गया झांकियां सजाई गई। इसी प्रकार उदावाला में कथा वाचक राकेश कुमार शास्त्री के सान्निध्य में चल रही भागवत कथा के दौरान बुधवार को रासलीला, गोपियों का गोकुल विरह, महारास, कृष्ण का अक्रूर के साथ जाना, रुकमणि विवाह की कथा का संगीतमय चित्रण किया गया।
awa_Deva hin_Deva